Sue Jones-Davies

Actores a chantores a gwleidydd Gymreig yw **Sue Jones-Davies** sy'n adnabyddus am ymddangos fel Judith Iscariot yn y ffilm *Monty Python's Life of Brian.*

Roedd hi'n faer Aberystwyth o 2008 tan 2009.

## **Bywyd cynnar**

Ganwyd Sue Jones-Davies yng Nghymru ar.y 1af o Ionawr 1949 a bu'n byw yn Ninas, Sir Benfro.

Graddiodd o Brifysgol Bryste gyda gradd mewn Saesneg.

## **Gyrfa**

Gweithiodd Jones-Davies yn Llundain am sawl blwyddyn. Ymddangosodd yn y cynhyrchiad gwreiddiol o *Jesus Christ Superstar* yn West End Llundain. Mae cydnabyddiaethau arall yn cynnwys *Life of Brian*, *Radio On*, *Rock Follies*, *French and Saunders*, *Victoria Wood As Seen On TV* a *Brideshead Revisited*.

Drwy ei rhan yn *Rock Follies* cafodd sengl yn y siartiau gyda "OK" mewn partneriaeth a Julie Covington, Rula Lenska a Charlotte Cornwell, gan gyrraedd rhif 10 yn Mehefin 1977.

Yn Awst 1976, roedd Jones-Davies ar y rhestr fer i gael i rhan  Leela yng nghyfres *Doctor Who* ar y BBC, ond enillwyd y rhan gan Louise Jameson.

Yn y 1970au roedd hi'n canu yn y The Bowles Brothers Band. Bu hefyd yn canu gyda'r grŵp acwstig gwerin Cusan Tan ynghyd â Annie Jones.

Roedd hi'n serennu fel Angharad Morgan yn addasiad BBC 1976 o nofel Richard Llewellyn How Green Was My Valley. Dilynodd sawl ymddangosiad teledu gan gynnwys rôl Rox yng nghynhyrchiad 1977 Rock Follies o '77 cyn iddi lanio rhan Judith yn Life Of Brian.

Mae hi wedi ymddangos yn achlysurol ar raglenni Cymraeg gan gynnwys Halen yn y Gwaed, Chwedl Nadolig, Treflan a Noson yr Heliwr

Yn 1981, chwaraeodd ran Megan Lloyd George, merch y prif weinidog yng nghyfres The Life And Times Of David Lloyd George gan y BBC.

Ymgymerodd Jones-Davies â gwahanol ddarnau bach trwy gydol yr 1980au, gan gynnwys serennu gyda Nicholas Lyndhurst ac Andrew Sachs yn y sioe sgetsys comedi It'll All Be Over In Half An Hour yn 1983 ac ymddangos mewn penodau o Victoria Wood: As Seen On TV a French and Saunders.

Ym 1990 ymddangosodd yn Morphine And Dolly Mixtures, wedi'i haddasu o'r nofel gan Carol Ann Courtney.

Ymddangosodd Jones-Davies ochr yn ochr â Kenneth Branagh a Helena Bonham Carter yn y ffilm The Theory of Flight ym 1998, yn Solomon a Gaenor (1999) a enillodd wobr BAFTA Cymru a lleisiodd ran Sian yn y ffilm animeiddiedig Y Mabinogi yn 2003.

Mae hi wedi bod yn gynghorydd Plaid Cymru yng Nghyngor Tref Aberystwyth.

Rhwng Mehefin 2008 a Mai 2009, bu'n gwasanaethau fel Maer Aberystwyth, a trefnodd ddangosiad o *Life of Brian,* ffilm oedd eisioes wedi ei wahardd o'r dref. Yn Mehefin 2008 fe gyfwelwyd Jones-Davies ar BBC Radio Wales a BBC Radio 2 am y ffilm a'i statws yn Aberystwyth. Fe'i broffilwyd hefyd ar *Woman's Hour*, BBC Radio 4. Dangoswyd y ffilm ar 28 Mawrth 2009 yng Canolfan Gelfyddydau Aberystwyth a daeth dau aelod Monty Python, Michael Palin and Terry Jones i'r dangosiad. Darlledwyd y digwyddiad ar BBC One ar 12 Mai 2009 fel rhaglen ddogfen o'r enw *Monty Python in Aberystwyth: A Mayor and Two Pythons*.

Yn 2018 cafodd Sue ei anghrydeddu gyda gradd anghrydeddus o Brifysgol Aberystwyth.

## **Bywyd personol**

Cyfarfu ei chyn ŵr, yr actor a'r awdur Chris Langham tra yn y coleg ym Mryste. Fe briododd y ddau yn fuan ar ôl graddio gan ymgartrefu yn Llundain.

Mae ganddynt dri mab, Dafydd Jones-Davies, Siencyn Langham a Glyn Langham. Fe wahanwyd y ddau yn ddiweddarach a symudodd hi i Aberystwyth gyda'i tri mab.

## **Cyfeiriadau**

1. ↑ https://www.dailymail.co.uk/femail/article-2030866/The-amazing-Life-Of-Brians-girlfriend-From-naked-film-roles-jailing-ex-husband-Mayor-Aberystwyth.html
2. ↑ http://open-site.org/Arts/Performing\_Arts/Theatre/Musicals/Jesus\_Christ\_Superstar/1972\_London\_Palace\_Theatre\_Production/
3. ↑ Doctor Who: The Face of Evil. BBC DVD/2Entertain. ISBN 0-7806-8517-2
4. ↑ http://www.ceolas.org/artists/Cusan\_Tan.html
5. ↑ https://www.imdb.com/name/nm0429495/
6. ↑ https://www.bbc.co.uk/wales/arts/sites/sue-jones-davies/
7. ↑ http://news.bbc.co.uk/1/shared/spl/hi/pop\_ups/06/uk\_first\_impressions\_from\_aberystwyth/html/5.stm
8. ↑ http://news.bbc.co.uk/1/hi/wales/mid/7915623.stm
9. ↑ https://www.npr.org/2009/03/08/101551114/once-banned-monty-python-flick-returns-to-town?t=1654685541965
10. ↑ https://www.dailypost.co.uk/news/north-wales-news/monty-python-stars-flout-aberystwyth-2795541
11. ↑ https://www.telegraph.co.uk/culture/film/film-news/5067927/Aberystwyth-embraces-Monty-Pythons-Life-of-Brian.html
12. ↑ https://www.bbc.co.uk/programmes/b00kj3z9
13. ↑ http://rlloydpr.co.uk/2018/07/19/welsh-actor-and-singer-sue-jones-davies-awarded-honorary-bachelor-of-arts-degree/